**Helyi Választási Bizottság**

8796 Türje Szabadság tér 9.

Tel.: 06 83/556-150, e-mail.: turje@turje.hu

**23/2019 (IX.9) HVB határozat**

**Türje Helyi Választási Bizottság a választási eljárásról szóló 2013. évi XXXVI. Törvény 132.§ alapján a 2019. október 13. napjára kitűzött települési önkormányzati képviselők és polgármester választásán**

***Johanné Székely Júlia ( 8796. Türje, Szentgróti u.33. ) képviselőjelöltet***

***Független képviselőjelöltként nyilvántartásba veszi.***

**A Helyi Választási Bizottság felkéri a Helyi Választási Iroda vezetőjét, hogy a határozatot tegye közzé helyben szokásos módon.**

**A határozat ellen a központi névjegyzékben szereplő választópolgár, jelölt, jelölő szervezet, továbbá az ügyben érintett természetes és jogi személy, jogi személyiség nélküli szervezet fellebbezést nyújthat be.**

**A fellebbezést személyesen, levélben, telefaxon vagy elektronikus levélben a jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani. Nem nyújthat be fellebbezést az ügyben eljárt választási bizottság és annak tagja.**

**A fellebbezést a Területi Választási Bizottsághoz (8900 Zalaegerszeg, Kosztolányi u. 10) kell előterjeszteni úgy, hogy az legkésőbb a határozat meghozatalától számított 3. napon 16:00-ig megérkezzen a Helyi Választási Irodához (8796 Türje Szabadság tér 9., tel.: 06 83/556-150, 0683/556-158)**

**A fellebbezésnek tartalmaznia kell: a fellebbezés jogalapját, a kérelem benyújtójának nevét, lakcímét (székhelyét) és a postai értesítési címét, a kérelem benyújtójának személyi azonosítóját, jelölő szervezet, vagy más szervezet esetében a bírósági nyilvántartásba vételi számát.**

**A fellebbezésben és a bírósági felülvizsgálati kérelemben új tények és bizonyítékok is felhozhatók. A fellebbezés illetékmentes.**

**Indokolás**

**A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övjt.) 9.§ (1) bekezdése alapján egyéni listás képviselőjelölt az, akit az adott választókerület választópolgárainak legalább 1%-a jelöltnek ajánlott.**

**A helyi önkormányzati képviselők és polgármesterek 2019. október 13. napjára kitűzött választásán, Türje községben az egyéni listás jelöltállításhoz szükséges ajánlások száma: 14.**

**Johanné Székely Júlia egyéni listás képviselőjelöltként a jelölt bejelentésére nyitva álló törvényes határidőben – 2019. szeptember 9 -én a korábban rendelkezésére bocsátott ajánlóíveket hiánytalanul átadta a Helyi Választási Irodának és az E2 jelű nyomtatványon kérte egyéni listás képviselőjelölt nyilvántartásba vételét a 2019. október 13. napjára kitűzött helyi önkormányzati választáson.**

**A választási eljárásról szóló 2013. évi XXXVI. Törvény (a továbbiakban: Ve.) 132.§-a alapján az illetékes választási bizottság minden, a törvényes feltételeknek megfelelő jelölő szervezetet, jelöltet, illetve listát – legkésőbb a bejelentését követő negyedik napon – nyilvántartásba vesz.**

**Tekintettel arra, hogy a jelöltté válás jogszabályi feltételei fennállnak, Türje Község Helyi Választási Bizottsága a jelöltet nyilvántartásba veszi.**

**A határozat a fenti jogszabályhelyeken túl a Ve. 124.§-án, 307.G.§ (1) bekezdésén alapul. A határozattal szembeni jogorvoslatról a Ve. 10.§-a, a 221.§-a, a 223-225.§-ai és a 307/P. § (2) bekezdés c) pontja rendelkezik. A fellebbezés az illetékekről szóló 1990. évi XCIII. Törvény 33.§ (2) bekezdés 1) pontja alapján illetékmentes.**

**Türje, 2019.09.09.**

 **Horváthné Aczél Krisztina s.k.**

 **A Helyi Választási Bizottság elnöke**